‘કલા-સાહિત્ય, શિક્ષણ અને સમાજનું સામયિક’ પરિવેશ ૨૦૧૨ ના છેલ્લા મહીનાઓમાં શરૂ થયું. વાર્તા, કવિતા, કૃતિચર્ચા, અભ્યાસલેખ, કલામીમાંસા, સિનેમા અને સાંપ્રત બનાવોને તે આવરી લેતું આ સામયિક વૈવિધ્યપૂર્ણ સાહિત્ય આપે છે. પ્રથમદર્શી રીતે તે આકર્ષક અને વાંચનપ્રેરક છે. નીતિન રાઠોડ, કમલેશ રબારી, જિજ્ઞેશ ઠક્કર, કૌશિક પટેલ અને કનુ પરમાર વ્યવસ્થાપન સમિતિના સભ્યો છે. સામયિકનું છાપકામ સુંદર અને લે-આઉટ સરસ છે.